Klaipėdos šv. Kazimiero bažnyčia

Klaipėdos šv. Kazimiero bažnyčia – bažnyčia, stovinti Klaipėdos šiaurinėje dalyje. Istorija 1992 m. kovo 22 d. Telšių vyskupas Antanas Vaičius įsteigė Klaipėdos šv. Kazimiero parapiją ir pirmuoju jos klebonu paskyrė kunigą Boleslovą Jonauską. 1992 m. gegužės 24 d. naujosios bažnyčios statymo vietoje vyskupas A. Vaičius pašventino kryžių, birželio 20 d. – kertinį akmenį. 2007 m. rugsėjo 30 d. Telšių vyskupas Jonas Boruta konsekravo bažnyčią. Architektūra Bažnyčios projekto autoriai – architektas Ričardas Krištapavičius ir dailininkas Adomas Skiesgelas. Bažnyčiai parinkta vieta, kurioje anksčiau driekėsi Prūsijos karaliaus Frydricho Vilhelmo III ir jo žmonos karalienės Luizės rezidencijos bei Karališkos giraitės valdos. Ši aplinkybė, kaip ir parapijos bei bažnyčios dedikacija šv. karalaičiui Kazimierui, rado atgarsį ir bažnyčios architektūroje – bažnyčios bokštų kompozicija sudaro karūnos įspūdį. Šaltiniai Kazys Misius, Romualdas Šinkūnas. „Lietuvos katalikų bažnyčios“ (žinynas). – Vilnius, „Pradai“, 1993. ISBN 9986-405-05-X // psl. 348 Nuorodos Oficiali svetainė Vyskupijos informacija